စွန်းဒါး ပစ်ချိုင်း

ပစ်ချိုင်း စွန်းဒါးရာရာဂျန် (၁၉၇၂ ဇွန် ၁၀ ဖွား ), စွန်းဒါး ပစ်ချိုင်း ဟု လူသိများသူ သည် အိန္ဒိယ-အမေရိကန် စီးပွားရေးအမှုဆောင် ဖြစ်သည်။  အယ်လဖာဘတ်နှင့် ၎င်း၏လုပ်ငန်းခွဲ ဂူးဂဲ၏ အမှုဆောင်အရာရှိချုပ်အဖြစ် ဆောင်ရွက်လျက်ရှိသည်။

ဣန္ဒိယနိုင်ငံ၊ တမီးနဒူပြည်နယ်၊ မဒ္ဒရိုင်၌ မွေးပြီး ကရပ္ပူရ်ရှိ ဣန္ဒိယံနည်းပညာတက္ကသိုလ်မှ သတ္တုဗေဒနှင့် ဘွဲ့ရသည်။ အမေရိကန်သို့ ပြောင်းရွေ့ပြီးနောက် ဆီဘဲပညာသင်ဆုဖြင့် စတန်းဖို့တက္ကသိုလ်မှ ဝတ္ထသိပ္ပံ မဟာဘွဲ့ကိုလည်းကောင်း၊ ပါလမာပညာသင်ဆုဖြင့် စီးပွားစီမံ မဟာဘွဲ့ကို ပံစဗေးနိယတက္ကသိုလ်ရှိ ဝါတန်ကျောင်းမှလည်းကောင်း ရသည်။ 

သက်မွေးလမ်းကြောင်းကို ဝတ္ထအင်္ဂျင်နိယအဖြစ် စတင်သည်။ ၂၀၀၄ ခုတွင် ဂူးဂဲ၌ အလုပ်ဝင်ပြီးနောက် ထုတ်ကုန်စီမံရေးနှင့် ဂူးဂဲခရုံး၊ ခရုံးအိုအက်၊ ဂူးဂဲဒြိုက်ကဲ့သို့သော ဂူးဂဲ၏ ဆော့ဖွဲများ ဆန်းသစ်လာအောင် ဦးဆောင်ခဲ့သည်။ ဂျီမေးနှင့် ဂူးဂဲမပ်တို့ ကြီးမြင့်အောင်လည်း ကြပ်မသည်။ ၂၀၁၀ ခုတွင် ဂူးဂဲလုပ် ဗီဒယိုဖော်မပ်သစ် ဝက်အံကို မိတ်ဆက်ကာ အသုံးပြုသည့် ဗီပီအိပ် ကုဒ္ဒပ်ကိုလည်း အိုးပင်းစို့အဖြစ် ကြေညာသည်။ ခရုံးဘွတ်ကို ၂၀၁၂ ခုတွင် ဖြန့်နိုင်ခဲ့သည်။ ၂၀၁၃ ခုတွင် ကြပ်မလျက်ရှိသော အန္ဒြိုက်ကို ဂူးဂဲထုတ်ကုန်စာရင်းတွင် ထည့်နိုင်ခဲ့သည်။

မှုဆောင်ချုပ် လယ်ရီပေ့က ထုတ်ကုန်ချုပ်အဖြစ် ခန့်ပြီးနောက် ၂၀၁၅ ခု၊ ဩဂုတ်လ ၁၀ ရက်တွင် ဂူးဂဲ၏ နောက်တက် မှုဆောင်ချုပ်အဖြစ် အရွေးခံရသည်။ ၂၀၁၅ ခု၊ အောက်တိုဘာလ ၂၄ ရက်တွင် ဂူးဂဲအား အယ်လဖာဘတ်လုပ်ငန်းအုပ်စုအဖြစ် ဖွဲ့စည်းကာ ရာထူးသစ်ကို ယူသည်။

မှီငြမ်း